section_heading: Natjecateljski sustav
paragraph_text: Momčadi su bile razvrstane prema njihovoj snazi (bez ždrijebanja) u dvije izlučne skupine od po 8 momčadi. U skupinama se igralo jednokružnim natjecateljskim sustavom, a najbolje momčadi plasirale su se u I. razred Prvenstva Zagreba. Prvak Zagreba postala je momčad koja je u I. razredu osvojila najveći broj bodova (jednokružni natjecateljski sustav, pobjeda = 2 boda, neodlučeno = 1 bod, poraz = bez bodova), te je izborila izravni plasman u Hrvatsku ligu.